Държавен вестник, бр. 54, 2024 г., стр. 37

БРОЙ  54	
Д Ъ Р Ж А В Е Н  В Е С Т Н И К 	
СТР.  37   
Обектът попада в поземлен имот с иден­
тификатор 80981.133.18 по КККР на с. Черни 
Осъм, община Троян, област Ловеч, вид соб­
ственост – „частна, религиозни организации“, 
вид територия – „земеделска“, начин на трайно 
ползване (НТП) – „за друг вид застрояване“, 
одобрен със Заповед № РД-18-47 от 1.06.2009 г. 
на изпълнителния директор на АГКК.
1.1.2. Териториален обхват и граници на 
охранителна зона на единичната недвижима 
културна ценност:
Не е необходима охранителна зона, тъй като 
попада на територията на ГНКЦ „Зелениковски 
манастир „Свети Йоан Предтеча“.
2. Предписания за опазване:
2.1. Предписания за опазване на територията 
на ЕНКЦ:
1. Изисква се:
Консервация и реставрация на църквата въз 
основа на подробно архитектурно заснемане и 
конструктивно обследване, включително:
– дървената дограма, железните решетки на 
прозорците и дървените врати на входовете;
– мазилковите релефи по фасадите и декора­
тивните рамкирания на прозоречните отвори;
– на покривното покритие от тикли и медните 
покрития на камбанарията и купола;
– всички стенописи, иконостас, икони и цър­
ковен мебелиар по технологичен проект, изготвен 
от художник-реставратор, вписан в регистъра по 
чл. 165 от ЗКН;
– заснемане и водене на подробна реставра­
ционна документация на целия консервацион­
но-реставрационен процес по художествените 
ценности;
– почистване, укрепване, полагане на китове 
и ретуш на съществуващата стенописна украса;
– намесите в стенописната и пластичната 
украса да се извършват по обратими технологии 
и с щадящи материали;
– демонтаж, почистване, укрепване, лекуваща 
и профилактична обработка на дървените основи, 
стабилизация на дървесината, отстраняване на 
стари лакови покрития, полагане на китове и 
ретуш, нанасяне на ново лаково покритие и мон­
таж (връщане на оригинално място) на иконите;
– почистване, укрепване, лекуваща и профи­
лактична обработка на дървесината, стабилизи­
ране на дървесината, отстраняване на лакови 
покрития, реконструкция на липсващи части от 
пластичните елементи (само при необходимост), 
полагане на китове, ретуш при необходимост на 
иконостаса и църковния мебелиар;
– съхраняване на съществуващите автентични 
елементи в интериора на църквата, в това число 
колони, капители, настилки.
Възстановяване на покривното покритие и 
отводняване на южната конха по образец на 
северната.
Отоплението на храма да се извършва с 
уреди, които не отделят във въздуха сажди и 
твърди частици и не могат да увредят целостта 
на стенописите или други обекти с художествена 
стойност. При монтиране на цялостна инсталация 
тя да се изпълни по начин, който не е в разрез с 
архитектурно-художествените качества на храма 
и не пречи на възприемането на елементите с 
такава стойност.
2. Допуска се:
– допуска се палене на свещи само от чист 
пчелен восък;
– извършване на санитарна сеч след изготвя­
не на експертно становище на съществуващата 
растителност и при доказана необходимост.
3. Не се допуска:
– употребата на стоманобетонови настилки 
в интериора и екстериора, бетон и цимент за 
укрепване на тухления зид, циментови мазилки 
и замазки;
– ново изписване върху съществуващите 
стенописи;
– цялостно възстановяване на заличени образи 
и сюжети без наличието на архивна документа­
ция и запазени образци;
– покриване на стенописите;
– подмяна на оригинални икони от иконостаса 
и църковния мебелиар с нови дарения:
– подмяна или привнасяне на нови елементи 
по иконостаса, включително икони, дърворезба, 
осветителни тела, позлата, пердета и пр.;
– привнасяне на нови елементи на църковния 
мебелиар, осветителни тела, църковна утвар, 
покривки, постери и пр.;
– поставяне на рекламни и преместваеми 
обекти на територията на църквата и приле­
жащата є среда; не се допуска монтиране на 
технически елементи като климатични тела, 
фотоволтаици и пр. върху и в непосредствена 
близост до сградата на църквата, които да пречат 
на експонирането или застрашават опазването є.
2.2. Предписания за опазване на охранител­
ната зона на ЕНКЦ:
Няма.
2.3. Общи предписания:
За всички намеси на територията на имота, в 
който попада обектът, са в сила предписанията 
за опазване на ГНКЦ „Зелениковски манастир 
„Свети Йоан Предтеча“, включени в заповедта 
на министъра на културата за предоставяне на 
статут на ГНКЦ „Зелениковски манастир „Свети 
Йоан Предтеча“.
След приключване на процедурата по пре­
доставяне на статут на обекта определените 
граници и предписания за опазване на терито­
рията на недвижимата културна ценност и на 
охранителната є зона следва да бъдат отразени 
в общите и подробните устройствени планове 
на населеното място съгласно изискванията на 
чл. 79, ал. 6 от ЗКН. 
Обектът да бъде отразен в кадастралната карта 
съгласно Наредба № РД-02-20-5 от 15.12.2016 г. за 
съдържанието, създаването и поддържането на 
кадастралната карта и кадастралните регистри 
(ДВ, бр. 4 от 2017 г.). Община Ловеч следва да 
уведоми заинтересованите лица.
3. Основни съображения за издаване на акта
С писмо с вх. № 33-00-904/18.10.2023 г. ди­
ректорът на НИНКН внася в Министерството 
на културата предложение по чл. 64, ал. 1 от 
ЗКН с приложен фиш № 2 по чл. 28 от Наредба